**Овај текст је сачињен у оквиру Iris Network мале грант шеме - „Јачање отпорности организације цивилног друштва (ОЦД) “”.**

У Удружењу родитеља и пријатеља дјеце и омладине са посебним потребама „Растимо заједно“, Гацко је у току реализација пројекта „ Физикалне терапије да растемо заједно“ који финансира Европска унија, у оквиру мреже ИРИС.

У оквиру пројекта је планирано да физиотерапеут одради 160 третмана са десеторо дјеце и омладине са сметњама у развоју. Циљ пројекта је пружити неопходну стручну физиотерапеутску помоћ особама са инвалидитетом које су непокретне и које имају физичке деформитете, а којима је због пандемије вируса COVID 19 онемогућено бањско и болничко лијечење. Реализација пројекта је планирана до 5. маја 2021. године. Уз помоћ физиотерапеута биће спријечена даља регресија и озбиљно нарушавање психо-физичког здравља особа са инвалидитетом, смањени физички деформитети, побољшана моторика и агилност и свеокупно здравствено стање.